kardosdrur/scandi-wiki huggingface dataset:
Søren Tau Sørensen

Søren Tau Sørensen (født den 18. december 1985) er en dansk håndboldspiller. Han er 193 cm høj og vejer 110 kg.

Han skiftede sommeren 2008 fra Lemvig Håndbold til Team Tvis Holstebro. Han spiller streg og hoppede direkte ind i Team Tvis Holstebro midterforsvar.

Han har tidligere spillet i Højby SG, GOG og Lemvig Håndbold.

Eksterne henvisninger 

Håndboldspillere fra Danmark
Håndboldspillere fra GOG
Håndboldspillere fra Team Tvis Holstebro
Håndboldspillere fra Skive fH
Det bedste til sidst

"Det bedste til sidst" er en sang af den danske X Factor-vinder Linda Andrews, der vandt 2. sæson af talentshowet i 2009. Sangen er skrevet af Aqua-produceren Søren Rasted.

Sangen er blevet beskyldt for at være for kraftigt inspireret af "Running Up That Hill" med Kate Bush fra 1985, men ifølge Søren Rasted har sangen kun to toner til fælles med Kate Bush' sang, og han udtalte til Politiken, "Der er produceret seks millioner sange, så det er næsten utænkeligt, at man ikke lyder en lille smule som noget andet, når man laver en sang".

Hitlisteplacering

Referencer 

Sange fra 2009
X Factor (Danmark)
C-Walk

C-Walk eller Crip Walk er et dansetrin , som opstod i starten af 1970'erne i forstaden Compton, nær Los Angeles i USA. Den blev angiveligt brugt af medlemmerme af Crips-banden, når de havde dræbt et medlem af den rivaliserende bande, The Bloods, for at håne deres offer.

Efter at være blevet populariseret via rapmusikken, blev det et fast indslag i hip-hopdans i løbet af 1990'erne.

Eksterne henvisninger 
 Cwalk 

Danse
Arvefjende

En arvefjende er et udtryk der dækker over en fjende man har haft gennem lang tid, ofte på grund af vedvarende og kolliderende interesser eller en sportlig modstander. Eksempelvis er Sverige Danmarks arvefjende i fodbold.

Ekstern henvisning 
 arvefjende — Ordbog — ODS

Ord og vendinger
Christence Lykke

Christence Lykke (14. april 1636 på Gisselfeld – 31. juli 1667) var datter af den rige Frands Lykke og Elisabeth Brok, altså en søster til den bekendte, ulykkelige Cai Lykke.

Hun havde i sin barndom af Christian 4 været udset til brud for hans søn Ulrik Christian Gyldenløve, men blev den 9. september 1655 gift med Frants Brockenhuus til Sebber Kloster, der døde i 1660. Skønt den unge enke straks måtte sælge en del af sine store ejendomme, var hun dog et godt parti for den fremmede officer, Friedrich von Arenstorff, der søgte sin lykke og fandt den ved sit giftermål med hende den 4. november 1661. Hun ejede Svanholm i Horns Herred og Overgård ved Mariager, som hendes nye ægtemand opbyggede. Hun var gift med ham til hendes død den 31. juli 1667.

Hun blev begravet i København, men blev senere flyttet til St. Mortens kirke i Randers.

Personer fra middelalderen
Christence
Opera Comique

Opera Comique var et operahus i London mellem 1870 og 1899 hvor et flertal af Gilbert og Sullivans operetter havde deres urpremierer.

Eksterne henvisninger 
Information om Opera Comique
Artikel om  Opera Comique og andre teatre i London 
Profil af teatret og andre victorianske teatre

Operahuse
Bygninger, konstruktioner og anlæg i London
Etableret i 1870
Ophørt i 1899
Londons historie
Jamie Morton

Jamie Morton (født 20. september 1993 i London) er en dansk skuespiller. Han indledte sin karriere på Eventyrteatret (en børneteaterskole) og har siden medvirket i kortfilm, spillefilm, musicals, teaterstykker, reklamer og lagt stemmer til flere tegnefilm. Han har spillet med i filmene Bølle Bob og Smukke Sally (2005) og Krummerne - så er det jul igen (2006) og har blandt andet lagt stemme til Cody fra Zack og Codys Søde Hotelliv, Koda fra Bjørne Brødre, Louis fra Min skøre familie Robinson, Bambi fra Bambi II, Lucas fra Myremobberen, Jakob fra Peter Plys og Hafferlaffen og Charlie fra Charlie og chokoladefabrikken.

Roller

Teater 
 Les Misérables som Gavroche (2003)
 Peters Jul som Peter (2005 og 2006)
 Oliver! som Lurendrejer (2007)
 Yamaz som Jasper (2009)

Film og tv 
 Bare Holger som Holger som barn(Kort film 2004)
 Lukas som Lukas (Kort film 2005)
 Bølle Bob og Smukke Sally som Bølle Bob (2005)
 Krummerne - Så er det jul igen som Krumme (2006)
 Superclasico som Oscar (2010)

Tegnefilm 
 Bjørne Brødre som Koda (2004)
 Charlie og chokoladefabrikken (2005) som Charlie (2005)
 Nanny McPhee som Simon (2006)
 Bjørne Brødre 2 som Koda (2006)
 Bambi 2 som Bambi (2006)
 Meet the Robinsons (Min skøre familie Robinson) som Lewis (2007)
 Zack og Codys søde hotelliv sæson 2 som Cody (2007)
 Det søde liv til søs  som Cody (2008/2009)
 Caspers skræmmeskole som Casper (2009)
 Arthur og Minimoyserne 2 som Arthur. (2009)
 High School Musical: El Desafio som Louis (2010)

Øvrige 
 Christiansborg som Christian. Radioserie, DR radio 2006.

Eksterne henvisninger 
 

Skuespillere fra Danmark
Tegnefilmsdubbere fra Danmark
Grøn Vækst-planen

Grøn Vækst-planen var en helhedsplan for natur, miljø og landbrug i Danmark. Udspillet Grøn Vækst blev offentliggjort af Regeringen Lars Løkke Rasmussen I i april 2009 efter ni måneders arbejde i ministerierne, og juni 2009 og april 2010 indgik regeringen forlig med Dansk Folkeparti. Planen medførte investeringer på 13,5 milliarder kroner.

Planen bestod af tre dele: en overordnet del med visioner og principper samt:
Miljø- og Naturplan Danmark 2020
Strategi for et grønt landbrugs- og fødevareerhverv i vækst

Arbejdet med Grøn Vækst 

Arbejdet med Grøn Vækst-udspillet blev påbegyndt i august 2008, og efter flere udsættelser udkom planen den 30. april 2009.

Arbejdet med Grøn Vækst blev ledet af et ministerudvalg, bestånde af økonomi- og erhvervsministeren (Bendt Bendtsen, senere Lene Espersen (formand)), finansministeren (Lars Løkke Rasmussen, senere Claus Hjort Frederiksen),
kulturministeren (Brian Mikkelsen, senere Carina Christensen), skatteministeren (Kristian Jensen), fødevareministeren (Eva Kjer Hansen), klima- og energiministeren (Connie Hedegaard) samt miljøministeren (Troels Lund Poulsen).

Det var oprindeligt planen, at udvalget skulle offentliggøre udspillet ved årsskiftet 2008/09, men offentliggørelsen blev udsat i flere omgange, og udspillet kom endeligt den 30. april 2009.

Udsættelsen af Grøn Vækst medførte, at arbejdet på en række områder (herunder vandplaner og Natura 2000) blev udskudt.

Eksterne henvisninger 

Miljøministeriets Grøn Vækst-side
 Fakta: Her er hovedpunkterne i aftalen Grøn Vækst , Ingeniøren 16. juni 2009
Kommissorium for ministerudvalg
Er grøn vækst altid grøn? , blogpost af Michael Stoltze, Politiken, 22. august 2008
 Grøn skuffelse over 'grøn vækst', Dagbladet Information, 30. april 2009
Vandsektoren tvivler på regeringens løfter om vandplan i år , Ingeniøren, 21. januar 2009
"Grøn vækst" udskudt endnu engang , Dansk Skovforening, 18. februar 2009
Grøn vækst ramt af ny forsinkelse, Business.dk, 15. april 2009
V og K i konflikt om Grøn Vækst , LandbrugsAvisen, 16. april 2009
V og K skændes om grøn vækst, Berlingske Tidende, 16. april 2009
“Den største naturkatastrofe i Danmark”, blogpost af Michael Stoltze, Politiken, 17. april 2009
 Grøn Vækst , Dansk Landbrugsrådgivning

Miljøpolitik
Danmarks politik
Altair (rumfartøj)

Altair er navnet på NASA's månelandingsmodul i Constellation-programmet. Det skal transportere de astronauter der skal til Månen. Ligesom dens forgænger, "Apollo Lunar Module", består Altair af to dele: opsendelsesdelen, der huser den fire mand store besætning, og landingsdelen, der har landingsbenene, hoveddelen af fødevarerne om bord, inklusiv ilt og vand, og videnskabeligt udstyr. Modsat Apollo-programmets månemodul skal Constellation-programmets Altair-månelandingsmodul kunne lande på månens poler, der er NASA's foretrukne sted at påbegynde opførelsen af en månebase.

Der er plads til fire astronauter i månelandingsmodulet. Det er planen at Altair skal opsendes med en Ares V raket og derefter, i lavt jordkredsløb, kobles sammen med Orion der skal bringe Altair til Månen. Astronauterne kan opholde sig i modulet i cirka en uge hvorefter det igen kobles sammen med Orion og rejser retur til Jorden. De første test af motorene begyndte i 2006 og første besøg på Månen bliver muligvis i 2018.

Altair opsendelser

Det er endnu usikkert hvornår og hvordan Altair modulerne afsendes, nedenstående tabel er mulige tidspunkter.

Eksterne henvisninger og kilder 
Altair Lunar Lander  NASA

Constellation-programmet
Raketter
Rumfart
Brødeskovparken

Brødeskovparken er et boligkompleks bestående af cirka 50 ejendomme. Området ligger i den sydlige yderkant af byen Hillerød i Nordsjælland. Brødeskovparken er kendt for sine mange børnefamilier og tætte nabofællesskab – ligesom området er offentligt kendt for at være en meget børnevenligt område. Centralt placeret i området er en større legeplads bestående af bl.a. legehus, gynger, vippe samt en mindre fodboldbane. 

Området er opført i årene omkring årtusindskiftet, og langt de fleste nuværende beboere flyttede ind i årene 2000-2005. Tæt på området ligger Hanebjerg Skole, der som kommunal skole i Hillerød huser elever i spændet 0.-9. klasse. Tæt på området ligger også Brødeskov og Brødeskov Idrætsforening (BIF). Det tager cirka 10 minutter at køre fra Hillerød Station til området.

Hillerød
Kvarterer i Danmark
Superleague Formula

Superleague Formula var en motorsportsserie for formel-biler, der blev kørt første gang i 2008. Serien var bemærkelsesværdig derved, at samtlige deltagere har fodboldklubber fra hele verden som hovedsponsor, heriblandt en række af de helt store fra Europa som Liverpool F.C., Borussia Dortmund og AC Milan. Bilerne havde derfor de enkelte klubbers trøjefarver. I 2009-sæsonen deltog FC Midtjylland, der har fået danske Kasper Andersen som kører i et team, der også omfattede en bil sponsoreret af Liverpool F.C.

Alle deltagende biler var bygget af Panoz og har 4,2 liters V12 motorer og svarede derved til biler i Formel 1. Det første år blev der kørt seks løb, men målet var at øge dette. Den første sæson blev en pæn succes med over 100.000 tilskuere, heraf 34.000 til sæsonens sidste løb i Jerez.

Det sidste løb blev kørt i 2011, og serien blev nedlagt.

Resultater

Fodnoter

Eksterne henvisninger 

 Officiel hjemmeside 

Bilsport
Etableret i 2008
Ophørt i 2011
Adam Levin Knuth

Adam Levin Knuth (født 1. marts 1648 på Leizen, død 13. januar 1699 på Københavns Slot) var medlem af gehejmerådet og stammede fra Leizen i Mecklenburg.

Efter hans uddannelse, blandt andet med ridderlige øvelser, rejste han til Danmark og blev antaget som en af kronprins Christians pager. I den position udmærkede han sig, og han blev efterhånden uadskillelig fra kronprinsen og blev dennes yndling. Da Christian besteg tronen som Christian 5., blev Knuth forfremmet til kammerjunker og senere, i 1680, til overkammerjunker for kongen. I 1684 fik han Det Hvide Bånd, og i 1695 blev han medlem af gehejmerådet. Han var amtmand i Københavns Amt i 1682 og bestyrede kongens personlige kasse i form af Øresundstolden intrader, men han havde også andre, til dels betydelige embedsstillinger.

Eksterne henvisninger 
 Oluf Nielsen: Kjøbenhavns Historie og Beskrivelse, Kjøbenhavn i aarene 1660-1699 
 Biografi i Dansk biografisk Lexikon
 

Danskere i 1600-tallet
Embedsmænd fra Danmark
Amtmænd fra Danmark
Adam Levin
Medlemmer af Gehejmekonseillet
Riddere af Dannebrog (1671-1808)
Personer i Dansk Biografisk Leksikon
Gehejmeråder fra Danmark
Belial (band)

Belial var et finsk metalband, som blev dannet i 1991. Bandet blev kendt som et af de første til at spille en blanding af black og dødsmetal, som senere ville blive døbt "blackened death metal". Efter bandets oprindelige guitarist Jukka Valppu forlod dem ændrede de musikstil og begyndte at spille mere progressiv rock/punk-præget musik.

Medlemmer 
 Jarno Koskinen – vokal
 Jarno Anttila – vokal, guitar
 Jani Lehtosaari – vokal, guitar, bas
 Reima Kellokoski – vokal, trommer

Tidligere medlemmer 
 Jukka Valppu – guitar

Diskografi

Studiealbum 
 1993: Never Again
 1995: 3

Ep'er 
 1992: Wisdom of Darkness
 1993: The Gods of the Pit pt. II (Paragon So Below)

Demoer 
 1991: Unavngiven demo
 1991: The Gods of the Pit

Singler 
 1994: "Aftertaste"
 1994: "Aftertaste 1 1/2"

Eksterne henvisninger 
 

Black metal-grupper
Dødsmetalgrupper
Progressiv rock-grupper
Punkgrupper
Metalgrupper fra Finland
Rockgrupper fra Finland
Oulu
Musikgrupper fra 1991
Svend Cedergreen Bech

Svend Cedergreen Bech (6. januar 1920 i Grønbjerg – 13. april 2007) var en dansk forfatter, historiker og redaktør.
Han blev student i København i 1949. I 1959 blev han cand. mag. i historie og dansk. Han debuterede i 1960 med bogen En verden i udvikling der er en fremstilling af u-landenes økonomiske og politiske situation. Bogen blev udgivet af Mellemfolkeligt Samvirke med støtte af UNESCO.

Han skrev bindene 6 og 9 der omhandler henholdsvis renæssancen og oplysningstiden i Politikens Danmarkshistorie fra 1963-65. I 1967 udgav han bogen Københavns historie gennem 800 år.

Han skrev også bind 3 i Københavns historie, der har titlen Storhandelens by 1720-1830. Hans hovedværk er biografien over Johann Friedrich Struensee , Struensee og hans tid (1972, 2. oplag 1989)

Derudover har han været redaktør på mange bøger, deriblandt 3. udgave af Dansk Biografisk Leksikon (1979-1984) og Brev fra Dorothea : af Charlotta Dorothea Biehls historiske breve (1975)

I 1982 modtog han sammen med historikeren Erik Kjersgaard Søren Gyldendal-prisen. 

Han blev gift med Lis Truelsen i 1948.

Henvisninger

Eksterne henvisninger 
 
 Litteraturpriser.dk

Historikere fra Danmark
Faglitterære forfattere fra Danmark
Redaktører af Dansk Biografisk Leksikon
Dansksprogede forfattere fra Danmark
Modtagere af Søren Gyldendal-prisen
Krigsråd

Krigsråd kan have flere betydninger

1. Møde af officerer som sammenkaldes for at uddelegere ansvaret for en krigerisk handling
2. Ældre betegnelse for embedsmænd i krigsministerier. Er også anvendt som ærestitel.

Titler
Militær
Hector Estrup (arkitekt)

Hector Frederik Jansen Estrup (20. marts 1854 i Viuf – 24. november 1904 i Horsens) var en dansk arkitekt, der særligt har sat sig præg på Horsens. Han var far til borgmester i København Lauritz Estrup.

Estrups forældre var boghandler i Kolding, senere hospitalsforstander i Randers Laurits Carl Constantin Estrup og Larsine Knudine Blichert. Han blev murersvend 1872 og tog afgang fra Teknisk Institut 1871. Dernæst blev han optaget på Kunstakademiet i København september 1871, hvorfra han tog afgang marts 1880. Han var ansat som tegner hos H.B. Storck og blev siden konduktør for ham ved restaureringen af Vor Frelsers Kirke i Horsens 1879-80 og Klosterkirken 1888-92.

Han fik understøttelse fra Indenrigsministeriet 1881, var byrådsmedlem i Horsens i 15 år og var forstander for Horsens Tekniske Skole fra 1889. Han var også meddirektør for Sparekassen for Horsens By og Omegn. 

Hector Estrup valgte i 1882 at slå sig ned i Horsens, og han satte i årtierne op til århundredeskiftet afgørende præg på provinsbyen. Specielt i Stjernholmskvarteret, i den østlige del af byen, var Estrup arkitekt på mange af de bygninger, der blev bygget, efter at kommunen udstykkede området omkring den tidligere herregård Stjernholm.

Estrup rejste i Tyskland, Frankrig (Paris) og Italien 1881-82 og udstillede på Den Nordiske Industri-, Landbrugs- og Kunstudstilling i Kjøbenhavn 1888.

Hector Estrup blev gift 26. oktober 1883 i København med Albertine (Alba) Zwergius (5. august 1854 på Sonnerupgård, Plejelt – 14. september 1909 i København), datter af skibsfører, senere ejer af Råballegård Frederik Zwergius og Albertine Eskildsen. Han er begravet i Horsens.

Værker

I Horsens 
 Horsens Bajersk- og Hvidtølbryggeri (1879)
 Pavillon i Caroline-Amalielund (1887)
 Svendehjem i Slotsgade 2 (1890)
 Villa for en landmåler, Gasvej 7 (1892)
 Præstebolig i Kirkegårds Allé (1894)
 Stiftelsen Arentzens Minde, Slotsgade 12 (1895-96)
 Udvidelse af Allégades Skole (1896-97)
 Skt. Josephs Kirke, Nørregade 17 (1896-97)
 Horsens Blyvalseværk, Nørregade 15 (1898)
 Torvet 26/Kattesund (1898)
 Collstrups Imprægneringsanstalt (1900)
 Spare- og Lånekassen for Horsens og Omegn, Jessensgade 1 (1901)
 Ting- og Arresthuset (1902, 1. præmie 1899, fredet 2008)
 Horsens private real- og forberedelsesskole, Hulvej 19 (1902)
 Horsens Tekniske Skole, Stjernholmsgade 12 (1903-04)
 Villaer på Gasvej og Stjernholmsgade

Uden for Horsens 
 Havneadministrationsbygning i Esbjerg (1897)
 Arbejder på Frijsenborg
 Restaurering af Boller og Kongsdal (1880'erne, for slægtningen J.B.S. Estrup)
 Restaurering af kirkerne: Horne Kirke (1888), Årestrup Kirke (1888), Ansager Kirke (1890), Sneum Kirke (1891), Rudkøbing Kirke (1896), Tolstrup Kirke (1899) og Seem Kirke (1900-01)

Kilder 
 Weilbachs Kunstnerleksikon 1947 og 1994

Eksterne henvisninger 
 

Personer fra Horsens
Arkitekter fra Danmark
Danskere i 1800-tallet
Danskere i 1900-tallet
Historicistiske arkitekter
Hector
Medlemmer af Horsens Byråd
Engle og Dæmoner

Engle og Dæmoner () er en roman fra 2000 af den amerikanske forfatter Dan Brown. Hovedpersonen er Robert Langdon som også er med i andre romaner af Dan Brown.

Se også 
 Da Vinci Mysteriet

Bøger af Dan Brown
Romaner fra USA
Litteratur i 2000
Hans Peter Svendler

Hans Peter Svendler Nielsen (født 4. april 1954 i Skagen) er en dansk arkitekt MAA, tidligere direktør og foremomgschef i foreningen Realdania. Denne stilling har han bestredet siden 1. maj 2003, og inden da var han professor, prorektor og forskningschef på Arkitektskolen Aarhus.

Svendler Nielsen har også været souschef i Center for Interaktive Rum & Bygninger, leder af Center for
Integreret Design og praktiserende arkitekt i firmaet Fich & Beengaard A/S, Aalborg. Han var endvidere bl.a. leder af Bygningskunstudvalget i Danske Arkitekters Landsforbund og medlem af Det Særlige Bygningssyn under Kulturarvsstyrelsen. Han var medstifter og i en årrække medindehaver
af arkitektfirmaet 3xNielsen, nu 3XN, sammen med Kim Herforth Nielsen og Lars Frank Nielsen.

Kilder 
 

Erhvervsfolk fra Danmark
Arkitekter fra Danmark
Danskere i 1900-tallet
Danskere i 2000-tallet
Modtagere af Eckersberg Medaillen
Personer i Kraks Blå Bog
Ansatte ved Arkitektskolen Aarhus
Personer fra Skagen
Realdania
Modernistiske arkitekter
Postmodernistiske arkitekter
Flemming Borreskov

Flemming Ellebæk Borreskov (født 25. april 1949) er cand.polit. og CEO for Catalytic Society.  

Han er næstformand i Fast Ejendom Holding A/S.

Han var administrerende direktør for fonden Realdania fra 2000 til 2013.

Den 25. januar 2010 blev han Ridder af Dannebrog. Samme år blev han udnævnt til præsident for International Federation for Housing and Planning (IFHP).

Kilder 

Erhvervsfolk fra Danmark
Danskere i 2000-tallet
Riddere af Dannebrog
Danskere i 1900-tallet
Økonomer fra Danmark
Personer i Kraks Blå Bog
Realdania
Jean Brahe

Jean F. Brahe (født 21. oktober 1951, død 8. september 2016 i Fredericia) var arkitekt MAA, civiløkonom og tidligere bestyrelsesformand for fonden Realdania. Han sad i fondens bestyrelse siden 2003 og blev valgt til formand i 2007. Han afgik som formand 2009.

Arkitekter fra Danmark
Erhvervsfolk fra Danmark
Personer i Kraks Blå Bog (afdøde)
Personer fra Fredericia
Realdania
Mur de Huy

Mur de Huy (Dansk: Muren i Huy) er en 128 meter høj bakke i den belgiske by Huy. Bakken er berømt, fordi den er en del af cykelløbet La Flèche Wallonne.

Selvom Mur de Huy officielt regnes for at være 1300 meter lang med en gennemsnitlig stigning på omkring 9,8%, er selve "muren" 800 meter fra Place St. Denis, som dermed stiger med cirka 13% i gennemsnit. Omtrent halvvejs fra Place St. Denis ligger et enkelt sving, hvor den maksimale stigningsprocent når op på hele 26.

Stigningen køres altid som finale i løbet La Flèche Wallonne, hvor den fungerer som afslutning.

Eksterne henvisninger 

 Kend muren: Mur de Huy, cykelmagasinet.dk

Bjerge og bakker i Belgien
Vallonien
Aalborg Orienteringsklub

Aalborg Orienteringsklub er en dansk orienteringsklub, som er stiftet i 1975. Klubben har til formål at organisere orienteringsløbssporten i Aalborg. Klubben er medlem af Dansk Orienterings-Forbund, der er tilsluttet Dansk Idrætsforbund.

Klubben har eget klubhus, som er beliggende ved Stolpedalsskolen i Aalborg på adressen Stolpedalsvej 4, 9000 Aalborg. Klubhuset er bl.a. udstyret med køkken, mødelokaler, bad og sauna. Klubhuset ligger i forbindelse med Mølleparken, hvor klubben har opsat faste poster.

Aktiviteter

Større løb 
Klubben arrangerer hvert andet år et internationalt to dages-løb, Nordjysk 2-Dages. I sommeren 2010 var klubben arrangør for Junior World Orienteering Championships (JWOC).

Trailløb 
I januar afholdes der en Nytårstrailserie på 3 trailløb. Løbene afholdes i Bejsebakken. Der er 5 og 10 km. ruter. Elektronisk tidtagning. Efter løbene serveres suppe fra klubhuset.

Familieorientering 
I januar afholdes Familieorientering 3 søndage. Motion for hele familien. Der løbes i Mølleparken og efter løbet serveret der suppe.

Begynderinstruktion 
I april/maj og igen i august/september afholdes begynderinstruktion for kommende nye medlemmer. 4 onsdage i træk er der instruktion og mulighed for at prøve orienteringsløb.

Træningsløb 
Aalborg OK arrangerer o-tekniske træninger hver onsdag året rundt. Løbene er placeret i de terræner, som klubben har tegnet kort over. Disse løb er gratis for medlemmer, mens prisen for ikke-medlemmer er 20 kroner. I vinterhalvåret er løbes der med pandelamper.

Ungdom 
Klubben har egen ungdomsafdeling med særskilt ungdomstræning. Træningen foregår sammen med klubtræningen onsdag kl. 18.

Eksterne henvisninger 

 Aalborg Orienteringsklub
 Dansk Orienterings-Forbund 
 Junior World Orienteering Championships
 Nordjysk 2-Dages

Fodnoter 

Orienteringsklubber i Danmark
Orienteringsklub
Amstel Gold Race 2009

Amstel Gold Race 2009 foregik 19. april 2009. Det var den 44. udgave af Amstel Gold Race og det femte ProTour-løb i 2009-sæsonen. Sergej Ivanov vandt løbet foran Karsten Kroon.

Resultat 

2009
Gamborg Fjord

Gamborg Fjord er en fjord  der fra Fænøsund i Lillebælt danner sydkysten af den vestligste del af Fyn, sydøst for Middelfart, og mod sydvest afgrænses af halvøen Fønsskov. Den er en del af EU-habitatområdet Lillebælt, og er dermed et internationalt beskyttet fuglereservat. 

I Gamborg Fjord blev der drevet marsvinefangst, organiseret  af  et  priviligeret laug i Middelfart, hvis historie går tilbage til 1593, bestående af 30 mand fordelt på 10 både; Der var tale om en betydelig fangst på omkring 4.000 dyr om året. Det forgik især foregik omkring den lille ø  Svinø, der ligger i den nordlige del af fjorden, og  nu er forbundet med Fyn ved to dæmninger. I slutningen af 1800-tallet blev der indført petroleum til belysning, og  priserne på  tran fra hvaler dalede, og i 1892 standsede man jagten, og lauget blev ophævet i 1896.  Under 1. og  2. verdenskrig blev fangsten dog genoptaget, men i noget mindre omfang.

For enden af fjorden, adskilt af en dæmning ligger vådområdeprojektet Føns Vang blev oprettet i 2006. Det har et areal på 113 ha , hvoraf de ca. 102 ha er åbent vand, med et meget rigt fugleliv. 

Den nordlige sidearm kaldes Ellebæk Vig.

Stenalderen i Gamborg Fjord 

I Gamborg Fjord kendes mange submarine bopladser fra den sidste del af jægerstenalderen, fra en tid der kaldes Ertebølletiden. Her levede man som fiskere og indsamlede østers og bær fra skovene, samt jagede landvildt. Det marine liv var dog den primære fødekæde, hvorfor denne del af stenalderen også kaldes "fiskestenalderen". Den størst kendte boplads i Gamborg Fjord er Ronæs Skov, som er undersøgt over flere omgange og publiceret af arkæolog Søren H. Andersen i 2009. På grund af det stillestående havvand i fjorden, var der dannet et lag af gytje ovenpå Ertebøllebopladsen, som har sikret gunstige bevaringsforhold. Derfor er der bevaret mange genstande af især træ, men også knogle og tak, foruden flint som har en 100 % bevaringsgrad. Pga. disse forhold regnes Ronæs Skov som en af de allervigtigste bopladser fra Ertebøllekulturens yngste fase.

Eksterne kilder og henvisninger

Fjorde i Danmark
Ramsarområder i Danmark
Middelfart Kommunes geografi
Lillebælt